cyanic-selkie/wikianc huggingface dataset:
S-Kiekko
Organisaatio
S-Kiekon edustusjoukkueen toiminnasta vastaa SeiHockey Oy. SeiHockey Oy:n liiketoiminnan omistaa Seinäjoen Jääkiekon Tuki ry. Yhtiö on perustettu vuonna 2008. SeiHockey Oy vastaa urheiluliiketoiminnasta.
Suchomimus
Fossiilit
pienoiskuva|256x256px|Suchomimuksen luuranko. Chicagon tutkimusryhmä, jota johtivat Paul Sereno ja Rod Sadleir, löysi vuonna 1998 Pohjois-Afrikasta Nigerian varhaisliitukautisista kallioista hyväkuntoisia fossiileita.
Kajaanin Haka
Seuran historia
KajHan yleisöennätys on vuoden 1968 paikallisottelusta Kajaanin Palloilijoita vastaan, jota seurasi 2 376 katsojaa.
Kokomo
United States Census Bureaun mukaan Kokomon pinta-ala on 42,1 km², josta vettä on 0,2 km² eli 0,37 %. Kokomo on nimetty miamien päällikkö Ma-Ko-Ko-Mon mukaan. Siitä tuli kaupunki vuonna 1865.
Intersukupuolisuus
pienoiskuva|International Intersex Forum -tapahtuman osallistujia [[Maltalla joulukuussa 2013.]] pienoiskuva|180px|Kreikkalaisen mytologian [[Hermafroditos]] Intersukupuolisuus tarkoittaa sitä, että henkilöllä on luontaisesti sekä miehen että naisen sukupuolisia ominaisuuksia. Intersukupuolisuus kattaa suuren joukon erilaisia poikkeamia, joissa sukupuolielimet ovat ristiriidassa sukupuolikromosomien määrittämän sukupuolen kanssa. Intersukupuolisuus ei ole välttämättä syntymässä silmin havaittavissa vaan voi ilmetä esimerkiksi murrosiässä, kun tytölle ei tule kuukautisia.
Lapselle tehtävä sukupuolielinten leikkaus
1960-luvulta alkaen intersukupuolisille lapsille on tavattu tehdä länsimaissa leikkaus, jossa ulkoisten sukuelinten ulkonäköä muokataan muistuttamaan mahdollisimman paljon jommankumman sukupuolen elimiä. Menetelmän yleistymiseen myötävaikutti se, että intersukupuolisten lasten sukuelinkirurgi John Money väitti, että poikalapselle kehittyy naisen identiteetti, jos häneltä poistetaan miehen sukuelimet, niiden tilalle muovataan naisen ulkoisia sukuelimiä muistuttavaa kudosta ja lasta kohdellaan sen jälkeen johdonmukaisesti tyttönä. Money kuitenkin salasi raporteissaan sen, että hänen pääasiallinen todistustusainesto teorialleen, pikkulapsena tytöksi leikattu David, ei kuitenkaan sopeutunut elämään tyttönä.
Vyömessinkiyökkönen
Elinympäristö ja elintavat
Laji viihtyy hyvin monenlaisissa elinympäristöissä, mutta etenkin kulttuuriympäristöissä kuten pihoilla, puutarhoissa ja viljelysmailla. Vyömessinkiyökkönen on huomattavan runsaslukuinen, ja perhosia voi sopivalla paikalla tavata erittäin runsaasti. Vuotuista vaihtelua yksilömäärässä on, mutta huonoinakin vuosina laji on yleinen. Toukka koteloituu kasvillisuuteen tai maanpinnalle tekemänsä vaalean kotelokopan sisään. Keskenkasvuinen toukka talvehtii.
Ilmarinen (1924–1947 toiminut yhtiö)
Tapaturmavakuutusosakeyhtiö Ilmarinen perustettiin vuonna 1924 Viipurissa vahinkovakuutusyhtiö Karjalan sisaryhtiöksi. Talvisodan jälkeen yhtiön pääkonttori siirtyi Helsinkiin, jatkosodan alussa takaisin Viipuriin ja jälleen Helsinkiin, kun Viipuri menetettiin toistamiseen vuonna 1944.
Perttu Hietanen
Perttu Pekka Juhani Hietanen (s. 1950) on suomalainen säveltäjä.
Torone (Khalkidike)
Rakennukset ja löydökset
Varhaisen bysanttilaisen kauden asutus sijaitsi lähellä Lekythoksen linnaa. Tuon ajan löytöihin lukeutuu kolme noin 500-luvulle ajoittuvaa basilikakirkkoa sekä hautausmaa. Kirkoista yksi, Lekythoksen niemen lähellä sijainnut Pyhän Athanasioksen basilika, oli mahdollisesti kaupungin katedraalikirkko.
Komae
Nykyisen muotoinen Komaen kaupunki perustettiin 1. lokakuuta 1970. Se on Tokion metropolin kaupungeista pinta-alaltaan pienin, mutta sen väestötiheys on yksi suurimmista. Kaupunkia palvelee Odakyū-rautateiden Odawara-linja.
Herrat nauraa
Sarjassa vieraili julkisuuden henkilöitä ja poliitikkoja, kuten Hjallis Harkimo, Tanja Karpela, Johannes Virolainen, Sauli Niinistö ja Leena Harkimo. Tammikuun 29. päivänä esitetyssä jaksossa ”Heili Karjalasta” Paukku ja Tollo käyvät onnittelemassa syntymäpäiviä viettävää Johannes Virolaista, joka tuolloin myös oikeasti juhli 85-vuotissyntymäpäiväänsä.
Ortigia
Ortigia (ital.), antiikin Ortygia, on pieni saari Syrakusan kaupungissa Sisilian itärannikolla Italiassa. Se on Syrakusan historiallinen keskusta, ja se on toiminut kaupungin ytimenä niin antiikin ajalla kuin myöhemminkin.
Historia ja mytologia
Ortygiaa pidettiin pyhitettynä Artemiille, roomalaisittain Dianalle, ja siksi Pindaros kutsuu sitä ”Artemiin sohvaksi” ja ”Deloksen sisareksi”.
Tabriz
Kaupungin väkiluku on kasvanut seuraavasti:
403 413 (1966),
Nain (Newfoundland ja Labrador)
Nain on kunta ja asutuskeskus Newfoundlandiin ja Labradoriin kuuluvan Labradorin rannikolla. Nain on myös Nunatsiavutin hallinnollinen pääkaupunki. Sen asukasluku oli vuonna 2016 yhteensä 1 125 ja asukkaiden valtaosa on inuiteja. Asutuskeskus sai alkunsa herrnhutilaisesta lähetysasemasta.
Huffmanin koodaus
Tyypillisesti tietokone esittää jokaisen merkin samanpituisena bittijonona, vaikkapa 'a'=00, 'b'=01, 'c'=10 ja 'd'=11. Jos merkkien esiintymistiheys vaihtelee, voidaan tietoa tiivistää valitsemalla bittijonojen pituudet niin, että yleisimmät merkit vastaavat lyhimpiä bittijonoja. Harvinaisemmille merkeille tulee alkuperäistä koodausta pidemmät bittijonot. Jos 'a' olisi selvästi yleisin merkki ja 'd' toiseksi yleisin, olisi sopiva koodaus 'a'=0, 'b'=100, 'c'=101, 'd'=11.
Japanin ja Neuvostoliiton hyökkäämättömyyssopimus
Japanille hyökkäämättömyyssopimus merkitsi takuuta siitä, ettei Neuvostoliitto hyökkää Itä-Aasiasta Japania vastaan tai Mantšuriaan, vaan Japanille jää mahdollisuus selvittää välit Kiinan kanssa omaksi voitokseen Neuvostoliiton asettumatta voimakkaasti Kiinan puolelle.
Sopimus tehtiin viisivuotiseksi kestämään vuoteen 1946. Jaltan konferenssissa 1945 Britannia, Yhdysvallat ja Neuvostoliitto kuitenkin sopivat, että Neuvostoliitto voisi ottaa haltuunsa Kuriilit ja Etelä-Sahalinin, mikäli se yhtyisi Japanin vastaiseen sotaan. Saksan antauduttua Neuvostoliitto liittyi sotaan Japania vastaan 9. elokuuta 1945. Japani antautui jo 14. elokuuta, ja Neuvostoliitto otti koko Kuriilien saariston haltuunsa 5. syyskuuta mennessä. Alueesta muodostettiin Habarovskin aluepiirin kuulunut Etelä-Sahalinin piiri vuonna 1947. Toimenpidettä sanottiin Neuvostoliitossa ja sanotaan Venäjällä taisteluksi Mantšuriasta tai Mantšurian operaatioksi. Länsimaissa brittiläisten historioitsijan mukaan tapahtumaa sanotaan myös elokuun myrskyksi.
Kansainvälinen Harmonikkaliitto
Historia
Coupe Mondiale -kilpailu onkin tuon vuoden 1948 jälkeen (yksi kilpailu pidettiin vuonna 1938, jonka voitti ranskalainen Freddy Balta), pidetty säännöllisesti järjestön eri jäsenmaissa ja siitä on tullut eräs tunnustetuimmista areenoista, joilla harmonikkataiteilija voi hankkia kansainvälistä tunnustusta. Vuonna 1961 kilpailussa alettiin jakaa kulta-, hopea- ja pronssimitalit. Junior Coupe Mondiale -kilpailu järjestettiin ensimmäistä kertaa Slovakiassa, johon otti osaa 20 nuorta harmonikkataiteilijaa. Viihdeharmonikansoitto sai oman Virtuoso Entertainment -kategoriansa Coupe Mondialeen vuonna 1989 ja se on myöhemmin myös saanut oman nuortensarjansa. Omia alakilpailuja on järjestetty myös pianoharmonikalle ja kamarimusiikille. Coupe Mondiale -kilpailu on korostanut harmonikan roolin kehittämistä instrumenttina eri musiikinlajeissa ja vaatinut osallistujilta yhden erityisesti harmonikalle sävelletyn teoksen sisällyttämistä kilpailurepertuaariin.
Zeus Olympioksen temppeli (Syrakusa)
Rakennus
Vielä 1600-luvulla seitsemän temppelin pylväistä oli pystyssä. Nykyisin kahden eteläsivuun kuuluneen pylvään alemmat osat ovat pystyssä; lisäksi rakennuksesta on säilynyt sen perustukset sekä pylväsrumpuja.
Utahin piirikunta
Utahin piirikunta on Yhdysvaltojen Utahin osavaltiossa sijaitseva piirikunta. Sen väkiluku oli 659 399 vuonna 2020. Piirikunnan hallintokeskus on Provon kaupunki. Piirikunta perustettiin 31. tammikuuta 1850.
Hiroshiman rauhanmuistomerkki
Aiheesta muualla
34.39556°N, 132.45361°W
Cimcorp
1996–2003 Swisslogin Cimcorp ja Swisslog
Yrityksen uusi omistaja oli parissakymmennessä maassa toiminut sveitsiläinen Swisslog-konserni, joka pyrki luomaan suurta logistiikkaan erikoistunutta toimittajakonsernia. Swisslogin asiakkaita olivat esimerkiksi postimyyntijätti Otto Versand, Ikea, Deutsche Post, Lufthansa, Hewlett-Packard, BMW, Daimler Chrysler, Opel, Bayer, BASF ja maailman suurin vähittäiskauppaketju Wal-Mart. Kaupan myötä Cimcorp Oy suuntautui elintarvike- ja juomateollisuuden keräilyjärjestelmiin, kun se alkoi automatisoida standardikokoisissa laatikoissa olevien tuotteiden keräilyä ja käsittelyä. Robotit siirsivät ja keräsivät laatikoita, jotka sisälsivät esimerkiksi leipomo- tai lihajalostustuotteita, hedelmiä, meijerituotteita, juomatölkkejä tai -pulloja.
Vuonna 1999 Cimcorp Oy:n liiketoiminta jaettiin kahteen yhtiöön. Cimcorp Oy jatkoi yhtiön robotiikkaliiketoimintaa ja sävytyskoneliiketoimintaa varten perustettiin uusi yhtiö, Corob Oy, josta puolet omisti Swisslog ja puolet Tikkurila Oyj.
Maaliskuussa 2003 Swisslog lomautti lyhytaikaisesti 40 henkilöä Ulvilassa, jossa oli silloin 200 työntekijää. Kesäkuuhun mennessä tilauskanta parani ja yli puolet lomautetuista olivat takaisin töissä. Syyskuussa Swisslog teki 16 miljoonan euron arvoisen sopimuksen Valion Jyväskylän ja Riihimäen tehtaiden lähettämöiden automatisoinnista. Tilaus oli Swisslogin historian suurin kotimaasta saatu tilaus. Kaupan myötä logististen järjestelmien myynti ohitti aiemman pääliiketoiminnan, kuvaputkiteollisuuden.
Mister Music Man
Mister Music Man on Daisy Auvrayn esittämä kappale, joka edusti Sveitsiä vuoden 1992 Eurovision laulukilpailussa Ruotsin Malmössä.
Sosiaaliturva-asioiden muutoksenhakulautakunta
Vuoteen 2006 lautakunnan nimi oli tarkastuslautakunta. 1.1.2018 entinen Sosiaaliturvan muutoksenhakulautakunta Somla ja erillinen Työttömyysturvan muutoksenhakulautakunta TTLK yhdistyivät SAMU:ksi.
Valituskelpoiset päätökset
Sosiaaliturva-asioiden muutoksenhakulautakuntaan valitetaan seuraavista korvauspäätöksistä:
Organisaatio
SAMU on niin kutsuttu intressiedusteinen lainkäyttöelin. Tämä tarkoittaa, että erilaiset etujärjestöt, kuten Elinkeinoelämän Keskusliitto, ammattiliitot ja vammaisjärjestöt, saavat esittää lautakuntaan edustajiaan, jotka tuntevat joko muutoksenhakijoiden tai työelämän ja työmarkkinoiden olosuhteita, eikä näille jäsenille aseteta minkäänlaisia vaatimuksia – heidän ei tarvitse esimerkiksi olla juristeja. He ratkaisevat lautakunnassa valitusasioita kuitenkin tuomarin vastuulla.
Polynesialaiset
Historia ja kulttuuri
Meri on aina ollut tärkeä polynesialaisille. He kulkivat kanooteillaan saarelta toiselle, ja avomerellä he navigoivat taitavasti merivirtojen ja tähtien mukaan. He ovat kalastaneet ja metsästäneet merieläimiä, jotka he yleensä söivät keitettynä, joskus raakana. Heidän perinteiseen ruokavalioonsa kuuluivat myös paahdetut villisiat ja kasviksista kuitupitoinen taro, kookospähkinät ja muut hedelmät. Ruoka kerättiin yleensä luonnosta, mutta joillain saarilla ruokaa myös viljeltiin. Talot tehtiin puusta ja oljista.
Ádám Nagy
Saavutukset
Ferencváros
Polynesialaiset
Historia ja kulttuuri
Polynesialainen yhteisöelämä keskittyi laajennetun perheen ympärille. Pienten kylien koko väestö oli joskus sukua toisilleen, ja kaikki työkalut olivat yhteisiä. Yhteisöllä oli ylin päällikkö ja hänen alapuolellaan pienempiä päälliköitä. Havaijilla ja Tongalla päällikön virka siirtyi isältä pojalle.
Chandra Wilson
Chandra Wilson (s. 27. elokuuta 1969 Houston, Teksas) on Emmy-ehdokas ja kaksinkertainen SAG Awardin voittanut yhdysvaltalainen näyttelijä. Hänet tunnetaan parhaiten roolistaan tohtori Miranda Baileyna ABC:n draamasarjassa Greyn anatomia.
Wasatchin piirikunta
Wasatchin piirikunta on Yhdysvaltojen Utahin osavaltiossa sijaitseva piirikunta. Sen väkiluku oli 34 788 vuonna 2020. Piirikunnan hallintokeskus on Heber Cityn kaupunki. Piirikunta perustettiin vuonna 1862.
Hyvinvointivaltio
Historia
Myöhemmin Saksan, Ranskan, Belgian, Ruotsin ja muiden maiden hallitukset kehittivät sosiaaliturvan muotoja, jotka tarjosivat koko väestölle tai universaalia kattavuutta. Näihin muotoihin kuuluivat lapsilisät, yleinen terveydenhuolto, laajasti saatavilla oleva lastenhoito, anteliaat tuet jatko-opintoja hakeville sekä muut ohjelmat, jotka tarjosivat tuloja ja muita välttämättömiä tukimuotoja kaikille kansalaisille. Euroopassa sosiaaliturvajärjestelmät tulivat usein nähtäviksi toivottavina vaihtoehtoina köyhyyteen liittyvien lainsäädäntöjen muodoille.
Yhteiskunnallisen hyvinvoinnin määritelmä
1) elintaso
Jenni Blomberg
Blomberg on kolme kertaa keilannut täyden 300 pisteen sarjan: lokakuussa 2009, lokakuussa 2012 ja lokakuussa 2014.
Weberin piirikunta
Weberin piirikunta on Yhdysvaltojen Utahin osavaltiossa sijaitseva piirikunta. Sen väkiluku oli 262 223 vuonna 2020. Piirikunnan hallintokeskus on Ogdenin kaupunki. Piirikunta perustettiin 31. tammikuuta 1850.
Meiji-restauraatio
pienois|Noin vuodelta 1870 peräisin oleva [[allegoria Japanin uuden ja vanhan välisestä taistelusta.]] Meiji-restauraatiossa Tokugawa-shōgunaatti syöstiin vallasta ja valta siirtyi Meiji-keisari Mutsuhitolle. Japani luopui kertaheitolla feodaalisesta yhteiskuntajärjestelmästä ja aloitti nopean modernisoinnin ja teollistumisen.
Rovaniemen kaupunginkirjaston pääkirjasto
Historia
Vuonna 1860 perustetun Rovaniemen kirjaston edellinen rakennus tuhoutui kokoelmineen lähes kokonaan lokakuussa 1944 Lapin sodan aikana. Tämän jälkeen kirjasto toimi väliaikaistiloissa, kunnes uusi kirjasto päätettiin lopulta rakentaa 31. joulukuuta 1959 pidetyssä Rovaniemen kauppalanvaltuuston kokouksessa. Kyseessä oli sen viimeinen kokous ennen Rovaniemen muuttumista kaupungiksi vuoden 1960 alussa. Kirjaston suunnittelijaksi valittiin Alvar Aalto, joka oli jo aikaisemmin laatinut sodassa tuhoutuneelle kauppalalle uuden asemakaavan vuonna 1945. Hän esitteli kaupunginhallitukselle luonnoksiaan tammikuussa 1962 ja esitti samalla ajatuksen laajemmasta hallinto- ja kulttuurikeskuksesta, jossa alueelle sijoittuisivat ohella myös kaupungintalo sekä teatteritalo.
Sanna Pelliccioni
Vuodesta 2003 Pelliccioni on työskennellyt freelancer-kuvittajana. Hän on kuvittanut muun muassa Eppu Nuotion, Katri Tapolan ja Pia Perkiön lastenkirjoja. Ensimmäisen lastenkirjansa Pelliccioni teki omalle lapselleen. Teoksesta kehittyi sittemmin Onni-poika -kuvakirjasarja. Pelliccioni on ollut lastenkirjajärjestö IBBY Finlandin hallituksen jäsen. Vuonna 2019 Pelliccioni sai kuvittajalle myönnettävän Adventure-palkinnon.
Kadriorgin palatsi
Historia
Viron taidemuseo muutti palatsiin Viron itsenäistymisen jälkeen. Vuodesta 1929 rakennus toimi riigivanemin ja vuodesta 1938 tasavallan presidentin virka-asuntona. Neuvostoliitto miehitti sittemmin Viron ja neuvostoaikana vuosien 1946 ja 1991 välillä rakennuksessa toimi jälleen taidemuseo. Viron itsenäistyttyä jälleen palatsissa toteutettiin restaurointitöitä, jotka valmistuivat vuonna 2000. Nykyisin palatsiin on sijoitettu Viron taidemuseon ulkomaisen taiteen kokoelma. Kokoelmiin kuuluu kuvataidetta ja veistoksia 1500–1900-lukujen Länsimaista ja Venäjältä.
Boksitogorskin piiri
Sijainti, maantiede ja ilmasto
Piirin länsi- ja pohjoisosat kuuluvat etupäässä Valdain ylängön Tihvinän selänteeseen. Korkein kohta on 272 metriä merenpinnasta. Seudulla on paljon jokia, järviä ja soita. Joet kuuluvat Itämeren ja Kaspianmeren vesistöihin. Niistä tärkeimmät ovat Säsjokeen laskevat Tihvinänjoki ja Voložba, Mologaan laskeva Tšagodoštša ja sen sivujoki Lid sekä Sudan sivujoki Kolp. Järvistä suurimmat ovat Šidrozero, Dolgomošje, Lidskoje, Pelušskoje, Šigolskoje, Savkino, Vožanskoje, Vjalgozero ja Svjatozero. Hyötykaivannaisiin kuuluvat bauksiitti, kalkkikivi, turve, hiekka, savi ja mineraalivärit. Luonnonsuojelualueita ovat Ragušan karstijoen luonnonmuistomerkki ja osa Vepsän metsän luonnonpuistosta, joiden yhteispinta-ala on 119,34 neliökilometriä. .
Henryk Sienkiewicz
Matkat ulkomaille
Sienkiewicz seurasi 1884 vaimoaan Mariaa ulkomaisiin parantoloihin. Tämän kuoleman jälkeen Sienkiewicz matkusteli Euroopassa. Lapset jäivät vaimon vanhempien hoitoon. 1886 Sienkiewicz vieraili Istanbulissa, 1888 Espanjassa. 1890 hän lähti Afrikkaan. Siellä hän kirjoitti Listy z Afryki (Kirjeitä Afrikasta). The Word julkaisi Kirjeet vuosina 1891–1892. Kooste kirjana julkaistiin 1893.
Kotimaan työssä
Sienkiewicz sai 15 000 ruplan tunnustuksen saavutuksistaan. Tuntematon lahjoittaja, nimimerkki Michał Wołodyjowski trilogian kolmannen osan henkilön mukaisesti, lahjoitti Sienkiewiczille 15 000 ruplaa tunnustuksena tämän saavutuksista. Sienkiewicz antoi lahjoitusvarat vaimonsa mukaan nimetylle rahastolle, jota valvoi Akademia Umiejętności, tuberkuloosille altistuneille taiteiden opiskelua varten.
1890-luku oli Sienkiewiczille intensiivisen työn aikaa. Useita romaaneja syntyi. Vuosina 1889–1890 The Word julkaisi sarjana romaanin Without dogma (Ilman dogmia). Romaani julkaistiin kirjana 1892. Sienkiewicz kirjoitti romaanin Rodzina Połanieckich (Pilatut lapset). Tämä julkaistiin jaksoina Gazeta Polskassa 1893–1894 ja kirjana 1894.
Vaikutusvaltaa ja lahjoituksia
Sienkiewiczin sosiaalinen ja poliittinen aktiivisuus ilmeni myös kirjoina. Hän kirjoitti uuden historiallisen romaanin Na polu chwały (Kunnian kentällä). Tämä oli tarkoitettu uuden trilogian alkuteoksesi, mutta hän ei enää jatkanut sitä saamansa kritiikin takia. Samoin romaania Wiry (Pyörre 1910) Sienkiewiczin poliittiset vastustajat kritisoivat kiistakirjoituksilla herättäen vahvoja poliittisia reaktioita. Hänen nuorisoromaaninsa W pustyni i w puszczy (Aavikolla ja erämaassa), ilmestyi 1910 kirjoitussarjana Kurier Warszawskissa (Varsovan kuriiri) päättyen 1911 ja se sai hyvän vastaanoton.
Tunnustuksia ja kritiikkiä
Roomassa on Domine Quo Vadisin pienessä kirkossa Henryk Sienkiewiczin pronssinen rintakuva. Sanotaan, että istuessaan tässä kirkossa Sienkiewicz sai inspiraation kirjoittaa teoksen Quo Vadis.
Teoksista
Sienkiewiczin varhaiset työt (esim. 1872 Humoreski z teki Woroszyłły) kuvastavat vahvaa Puolan positivismin ilmenemää: hän kannatti käytännöllistä insinöörityötä. Puolalainen positivismi kannatti taloudellisia ja sosiaalisia uudistuksia sekä paheksui aseellista vallankäyttöä. Sienkiewicz oli konservatiivi useiden puolalaisten positivistien tapaan. Hänen pieni trilogiansa (Stary Sługa, 1875; Hania, 1876; Selim Mirza, 1877) kuvaa Sienkiewiczin kiinnostusta Puolan historiaan ja osoittaa hänen kirjallisen kypsyytensä humoristina ja draamaa hallitsevana. Varhaisten teosten tähtäyspisteenä oli kolme teemaa: talonpoikaisväestön sorto ja toimeentulon puute. (Charcoal Sketches, 1877); kritiikki suurvallan vallankäyttöön (Z pamiętnika korepetytora, Janko Muzykant, Janko musikantti, 1879); hänen matkansa Yhdysvaltoihin (Za chlebem, Leivän tähden, 1880). Sienkiewiczillä on kansanomainen näkemys voimattomuudesta ahdinkotilanteessa, mikä kurjisti maalaisten, koululaisten ja siirtolaisten elämää.
Bruce Crump
Ura
Molly Hatchetin jälkeen Crump kuului kanadalaiseen Streetheart-yhtyeeseen. 1990-luvusta alkaen hän oli epäaktiivinen musiikkialalla ja työskenteli sen sijaan kiinteistönvälittäjänä ja verkkosivustojen suunnittelijana.
Yksityiselämä
Heinäkuussa 2002 Crumpilla diagnosoitiin kurkkusyöpä. Hän joutui käymään loppuelämänsä syöpähoidoissa mutta pystyi työskentelemään sairaudesta huolimatta. Crump kuoli syövän aiheuttamiin komplikaatioihin 16. maaliskuuta 2015.
Ismo Saario
Ismo Ilmari Saario (17. kesäkuuta 1938 Turku – 19. joulukuuta 1993 Helsinki) oli suomalainen näyttelijä, joka näytteli teatteriroolien lisäksi muutamassa suomalaisessa elokuvassa. Hänet muistetaan myös monista Ylen Radioteatterin kuunnelmista ja Mainostelevision MTV-teatterin televisiorooleista.
Iljušin Il-2
Historia
thumb|Iljušin Il-2 NS-37-konetykeillä varustettuna. Kehitystyön taustalla olivat Neuvostoliiton sotavoimien kokemukset 1930-luvun lopulla Espanjan sisällissodassa, johon neuvostoliittolaiset osallistuivat tasavaltalaisten puolella. Tavoitteena oli saada aikaan maavoimien hyökkäystä välittömästi tukeva, konetuliaseilla vahvasti aseistettu ja panssaroitu lentokone, joka kykenisi toimimaan jalkaväen aseiden tulesta huolimatta matalalla lentäen.
Tyypin pohjalta kehiteltiin myös malli Il-10, joka tuli rintamakäyttöön helmikuussa 1945. Se osallistui Berliinin taisteluun ja Neuvostoliiton sotaan Japania vastaan sekä myöhemmin myös Korean sotaan. Il-10:n valmistusmäärä oli noin 15 000 kappaletta ja se pysyi käytössä vuoteen 1960.
Kalix BF
Historia
Kalix Bandy kuten myös naapurikaupunki Haaparannan HT Bandy ovat joutuneet kokemaan pitkät pelimatkat, sillä joukkueiden vastustajat niin Elitserienissä kuin Allsvenskanissa tulevat Tukholman pohjoispuolelta yli 500 kilometrin päästä.
Pelaajat ja valmentajat
''Päivitetty 19. marraskuuta 2013.''
Nivan kansakoulu
Nivan kansakoulu voi tarkoittaa seuraavia kansakouluja:
Jääpallon SM-sarja 1946
Jääpallon Suomen mestaruudesta 1946 pelattiin 20 joukkueen nelilohkoinen sarja, jossa lohkovoittajat lopuksi ratkaisivat mitalien kohtalon. Palloliitto ja Työväen Urheiluliitto eivät jatkaneet enää yhteistyötään, ja TUL:n joukkueet oli pudotettu pois sarjasta. Uusina joukkueina niiden tilalle oli Suomensarjasta noussut Porin Kärpät, Rauman Pallo-Iirot, Helsingin Palloseura ja Kuopion Pallotoverit. WP-35 voitti kolmannen mestaruutensa. Loppuottelussa se voitti HJK:n, jolle mitali on sen jääpallohistorian viimeisin.
Christijan Albers
Yksityiselämä
Albers on naimisissa alankomaalaisen Liselore Albersin (o.s. Kooijman) kanssa. Albersin isä on vuoden 1979 Hollannin rallicrossin mestari André Albers.
Valkeajärvi (Vologdan alue)
Valkeajärvi eli Valgetjärvi on suuri järvi Vologdan alueella Venäjällä noin 100 kilometriä Äänisestä kaakkoon. Järvi on muodoltaan jokseenkin pyöreä, kooltaan noin 46 x 33 km ja pinta-alaltaan 1 125 km2. Valkeajärvi laskee Šeksnajokea pitkin Rybinskin tekojärveen ja edelleen Volgaan. Etelärannalla sijaitsee vanha Belozerskin kaupunki. Järven länsi- ja eteläpuolitse kulkee Valkeajärven kanava, joka on osa Volgan–Itämeren vesitietä.
Huvipuisto
Maailman suurin huvipuistoketju on yhdysvaltalainen Six Flags.
Darío Lezcano
Seurajoukkueura
Lezcano aloitti uransa Paraguayn Primera Divisiónin Sportivo Trinidensessä, jossa hän vuosina 2007–2008 pelasi 11 ottelua ja onnistui kerran maalinteossa. Vuodet 2008–2011 Lezcano edusti Sveitsin toiseksi korkeimman sarjatason Challenge Leaguen FC Wiliä, jossa otteluita kertyi 66 ja maaleja 14. Tammikuussa 2011 Lezcano siirtyi Sveitsin pääsarjan Raiffeisen Super Leaguen Thuniin, jossa hän pelasi runsaan vuoden aikana 34 ottelua ja onnistui maalinteossa neljästi.
Tölli-Kivijärvi
Tölli-Kivijärvi on Pirkanmaalla Ikaalisissa Sisätössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Tölli-Kivijärvi on osa Pääjärven valuma-aluetta.
Dudu Cearense
Saavutukset
Olympiakos:
Nitrometaani
Typpiatomilla on nitrometaanissa positiivinen osittaisvaraus ja se muodostaa poikkeuksellisesti neljä kovalenttista sidosta. Typpiatomin voidaan katsoa menettäneen elektronin, jolloin sen elektronirakenne muistuttaa hiilen elektronirakennetta. Toiselle happiatomieista puolestaan merkitään negatiivinen osittaisvaraus ja sidos vain yksinkertaisella kovalenttisella sidoksella.
Käyttö
Nitrometaania käytetään myös rakettimoottorien polttoaineena. Nitrometaanista voidaan tehdä erilaisia räjähteitä, mutta se toimii räjähteenä myös sellaisenaan. Tunnetuin sitä sisältävä räjähde on ANNM, jossa on nitrometaanin ohella ammoniumnitraattia.
Keila
Keila voi tarkoittaa ainakin seuraavia:
Oulu (laiva)
Aiheesta muualla
thumb|250px|left|MS Oulu Toppilan satamassa.
Trappist
thumb|Aidon trappistioluen tunnistaa logosta Trappist on suojattu nimi, jota voidaan käyttää vain benediktiiniläisten trappistiluostareiden munkkien valvonnassa tehdystä luostarioluesta. Lisäksi vaatimuksena on, että olut pannaan luostarin tiloissa ja että panimon tuotto käytetään luostarin ylläpitoon ja sosiaalityöhön. Nimeen oikeutettuja luostareita on 11, ja kuusi niistä sijaitsee Belgiassa. Muut trappistipanimot sijaitsevat Itävallassa, Alankomaissa (kaksi), Ranskassa, Yhdysvalloissa ja Italiassa.
Zundert
Maria Toevlucht Abbeyssa sijaitseva alankomaalainen De Kievit -panimo valmistaa paikkakunnan mukaan nimettyä Zundert-olutta.
Ihana Elisa
Ensimmäinen tuotantokausi
Sarjan ensimmäinen tuotantokausi keskittyy kreivi Fabrizio Ristorin ja palvelijatar Elisa Scalzin rakkaussuhteeseen. Aateliset yrittävät murhata kuninkaan, ja kreivi Ristori yrittää estää tämän suunnitelman toteutumisen.
Toinen tuotantokausi
Järkyttävä tragedia musertaa Elisan onnen, kun Fabrizio murhataan. Miehensä traagisesti menettävä Elisa jatkaa silti sitkeästi oikeamielistä taisteluaan 1700-luvun aatelisten kovassa maailmassa.
Ensimmäinen tuotantokausi
4. jakso. Esitetty TV2 29.1.2006, 16.7.2006 ja 19.5.2011.
24. jakso. Esitetty TV2 3.12.2006, 8.12.2006 ja 16.6.2011.
Toinen tuotantokausi
5. jakso. Esitetty TV2 28.1.2007 ja 27.6.2011.
20. jakso. Esitetty TV2 13.5.2007 ja 18.7.2011.
Lentävä sirkus (vuoden 1912 elokuva)
Lentävä sirkus on vuonna 1912 valmistunut tanskalainen mykkäelokuva. Alfred Lindin ohjaaman sirkusaiheisen melodraaman pääosia esittävät Rasmus Ottesen, Emilie Otterdahl, Richard Jensen ja Lilli Beck.
Boris Jeltsin
Venäjän presidenttinä
Jeltsin lähetti joulukuussa 1994 armeijan joukot separatistiseen Tšetšeniaan. Sitä seurannut pitkittynyt sota heikensi Jeltsinin kannatusta Venäjällä. Kannatuksen laskuun vaikutti myös Jeltsinin talousuudistusten epäonnistumiset. Kannatuksen laskusta huolimatta Jeltsin lähti ehdolle uusiin presidentinvaaleihin. Jeltsinillä oli takanaan hyvin suunniteltu massiivinen vaalikampanja ja valtamedian tuki, muun muassa oligarkki Boris Berezovskin mediaimperiumi. Vaalikamppailun lopputuloksena Jeltsin sai 54 %:ia äänistä. Jeltsinin terveys oli kuitenkin heikentynyt. Sydänvaivat pakottivat hänet toistuvasti sairauslomalle, ja jo marraskuussa 1996 Jeltsin joutui nelinkertaiseen ohitusleikkaukseen ja oli sairaalassa kuukausia.
Kuolema
pienoiskuva|Jeltsinin hautajaiset 25. huhtikuuta 2007. pienoiskuva|Jeltsinin hauta [[Novodevitšin hautausmaalla.]] Jeltsin kuoli äkilliseen sydänkohtaukseen 23. huhtikuuta 2007. Jeltsinin ruumis oli näytillä Kristus Vapahtajan katedraalissa Moskovassa. Hänet haudattiin Moskovaan Novodevitšin hautausmaalle. Presidentti Putin julisti Venäjälle Jeltsinin kuolinpäivänä kansallisen surupäivän. Jeltsin oli ensimmäinen Venäjän valtionpäämies 113 vuoden jälkeen, joka haudattiin kirkollisin menoin sitten tsaari Aleksanteri III:n.
Volossovan piiri
thumb|250px|Volossovan piirin sijainti Leningradin alueen kartalla.
Jari Räsänen (juoksija)
Porin Kalevan kisoissa 2015 Räsänen voitti SM-pronssia 1 500 metrin juoksussa. Viestijuoksun SM-kilpailuissa hän on voittanut kultaa 4 × 1 500 metrin viestijuoksussa vuonna 2014, hopeaa vuonna 2015 ja pronssia 4 × 800 metrin viestijuoksussa vuonna 2015. Hallissa hän on voittanut SM-pronssia 1 500 metrin juoksussa vuosina 2014 ja 2015. Maastojuoksussa hänellä on yksi SM-pronssi lyhyen matkan joukkuekisasta vuodelta 2014.
Räsäsen ennätys 1 500 metrillä on 19. heinäkuuta 2015 Lapinlahdella juostu 3.47,85 ja 800 metrillä 24. heinäkuuta 2014 Joensuussa juostu 1.51,36.
Ilmajärvi
pienoiskuva|Ilmajärven vesistö Ilmajärvi on Venäjällä Novgorodin alueella, Moskovan ja Pietarin välissä sijaitseva järvi, joka laskee Olhavanjokea Laatokkaan.
Historia
Novgorodin kaupunki sijaitsee Olhavanjoen varrella 6 km järvestä pohjoiseen. Varjagien kauppareitti Suomenlahdelta Bysanttiin kulki 800–1100-luvuilla Ilmajärven kautta, jota kautta pääsi myös Volgalle.
Tahvo
Digi- ja väestötietoviraston tietojen mukaan nimen Tahvo on 1900-luvun alusta vuoden 2019 loppuun mennessä saanut 640 henkilöä.
Mortteli
Slaavilaisen mytologian Baba Jaga lentää huhmarella ja käyttää petkeltä peräsimenä.
Piilopintojen poisto
pienoiskuva|Havainnekuva näkyvyyden päättelystä.
Culling tarkoittaa "joukosta poistamista":
Occlusion culling voi toimia kuva-avaruudessa, kappaleavaruudessa tai sädeavaruudessa. Lisäksi on joukko algoritmeja nimeltä portal culling: menetelmä käyttää näkymäkartiota "portaalien" kohdalla kuten rakennuksen ovi tai ikkuna. Menetelmä on tyyppi occlusion culling menetelmästä ja voidaan sanoa olevan view frustum culling menetelmän laajennus.
A Hard Day’s Night
A Hard Day’s Night nousi listaykköseksi sekä Britanniassa (21 viikkoa) että Yhdysvalloissa (14 viikkoa). Britanniassa albumi oli ilmestyessään kaikkien aikojen nopeimmin myyty albumi, sillä sitä ostettiin ensimmäisen kahden viikon aikana yli puolitoista miljoonaa kappaletta. Yhdysvalloissa miljoonan myydyn kappaleen raja ylittyi neljässä päivässä, ja vuoteen 2000 mennessä albumia oli myyty siellä yli neljä miljoonaa kappaletta. A Hard Day’s Night nousi listaykköseksi myös Länsi-Saksassa ja Suomessa.
Listasijoitukset
1964
Yhdysvaltain-painos
B-puoli
Britannian-painos
Muusikot
Aleksanteri I:n Suomen-matka vuonna 1819
Varsinais-Suomi
thumb|[[Vartiovuoren tähtitorni]] Matka jatkui tämän jälkeen rannikkoa pitkin etelään Kristiinankaupungin, Porin, Rauman ja Uudenkaupungin kautta Turkuun. Sinne hän saapui 7. syyskuuta Aninkaisten tullin kautta. Jälleen oli keisarin kunniaksi pystytetty kunniaportteja sekä ripustettu talojen seinille keisaria mairittelevia kirjoituksia. Tuomiokirkko, Turun akatemia, Vartiovuoren tähtitorni ja muut julkiset rakennukset sekä lukuisat yksityiset talot olivat juhlavalaistuina. Kaduilla tungeksi jälleen juhlapukuista kansaa nähdäkseen keisarin. Keisari ohjattiin kenraalikuvernööri Fabian Steinheilin asunnolle, johon hän majoittui. Seuraavana päivänä keisari tutustui tuomiokirkkoon, yliopistoon, sairaalaan ja vankilaan sekä vastaanotti venäläisen sotaväen paraatin. Illalla oli jälleen järjestetty tanssiaiset, joihin keisari otti innokkaasti osaa.
Tarkastuslautakunta
Vuosittain kunnan tilinpäätöksen yhteydessä käsitellään tarkastuslautakunnan arviointikertomus. Tarkastuslautakunnalla on esitysoikeus kunnanvaltuustolle.
Tarkastuslautakunnalla on oikeus saada salassa pidettäviä kunnan hallussa olevia asiakirjoja tehtävän hoitamista varten.
Suomen kielitaitolaki
Ulkomaalaiset
Yliopistojen, jotka palkkaavat paljon ulkomaalaisia tutkijoita ja professoreja, virkamiesten kielitaitovaatimuksista on omat määräyksensä yliopistolaissa. Nämä vaatimukset ovat tuntuvasti kielitaitolain vaatimuksia löyhemmät. Tämän vuoksi yliopistoissa on paljon virkamiehiä ja työsuhteisia tutkijoita, joilla ei ole mainittavaa kansalliskielten taitoa.
Žiga Pance
Seuraura
Pance siirtyi kaudeksi 2013–2014 EBEL:n italialaisjoukkue HC Bolzanon riveihin. Hän jakoi 14 osumallaan joukkueen sisäisen pistepörssin kolmannen sijan Mark Santorellin ja Trent Whitfieldin kanssa. Pance ratkaisi Bolzanolle EBEL:n mestaruuden tehtyään viidennessä finaalissa 13. huhtikuuta 2014 vieraissa EC Salzburgia vastaan 2–3-voittomaalin jatkoajalla ajassa 71.27. Elokuussa 2014 hän teki vuoden mittaisen jatkosopimuksen joukkueen kanssa. Kaudella 2014–2015 Pance oli tehoilla 22+17=39 Bolzanon paras maalintekijä ja neljänneksi paras pistemies. Hän jakoi koko EBEL:n maalipörssin yhdeksännen sijan kolmen muun pelaajan kanssa.
Naomi Alderman
Ura kirjailijana
Alderman oli vuosina 2012 ja 2013 Margaret Atwoodin ohjauksessa Rolex Mentor and Protégé Arts Initiative -ohjelman kautta. Alderman valittiin vuonna 2012 myös Bath Spa -yliopiston luovan kirjoittamisen ja digitaalisen median professoriksi, ja seuraavana vuonna Granta-lehti nimesi hänet kerran vuosikymmenessä julkaisemalleen parhaat nuoret brittikirjailijat -listalle.
Olhavan piiri
Sijainti ja luonto
Olhavan lisäksi muita suuria jokia ovat Laatokkaan laskevat Säsjoki ja Paksujoki.
Heteroseksuaalisuus
Historia
Juutalaisuuden ja katolisen kirkon sekä myöhempien kristillisten kirkkokuntien suhtautuminen homoseksuaalisiin tekoihin ei tule pyhistä kirjoituksista, vaan stoalaisuuden filosofiasta. Homoseksuaalisissa teoissa kuten myös masturboinnissa siemen menee hukkaan, mutta sitäkin suurempi on sen merkitys, että stoalaisilla oli vahva näkemys siitä että ihmisellä on voima hillitä itsensä ja että on tavoiteltava mielenrauhan saavuttamista tällä tavalla. Esimerkiksi Musonius Rufus on argumentoinut, että ihmisen tulee suojella itseään seksuaalisilta kiusauksilta ja seksuaaliselta liiallisuudelta. Stoalaiset asettivat seksuaaliset teot laajempaan ihmiselämän merkitykseen, jossa seksuaaliset teot voivat olla moraalisia vain kun niitä käytetään lisääntymiseen. Varhaiset kristilliset teologit omaksuivat tämän stoalaisten näkemyksen ja kirkkoisä Augustinuksen aikaan seksi lisääntymismielessä oli ainoa normaali seksi.
Lutku
Lutku voi tarkoittaa
Päivän lööppi
Päivän lööppi populäärikulttuurissa
Jope Ruonansuu levytti vuonna 1997 kappaleen Mattiesko Hytönen, jossa viitataan Päivän lööppi -ohjelmaan. Kappale julkaistiin Ruonansuun studioalbumilla Vara Mara sekä erillisenä singlenä kappaleen Kaikki menee kuin sovittelee kanssa.
Dakin–West-reaktio
Reagenssit ja mekanismi
Dakin–West-reaktion olosuhteissa sekä α- että β-aminohapot reagoivat, mutta β-aminohapot muodostavat tuotteina vain typestä asyloituneita tuotteita. Tyypillisin käytetty happoanhydridi on etikkahappoanhydridi, mutta muitakin voidaan käyttää. Reaktio tapahtuu yleensä yli 100 °C:n lämpötilassa käyttäen emäksisenä katalyyttinä ja liuottimena pyridiiniä. Katalyyttinä voidaan käyttää myös natriumasetaattia. Dakin–West-reaktio voi tapahtua jo huoneenlämpötilassa, kun katalyyttinä käytetään 4-dimetyyliaminopyridiiniä.
Jalkaprässi
Lihasryhmät
Lisäksi useat muut reisien ja lantionseudun lihakset avustavat tai tukevat suoritusta.
Ranitidiini
Ranitidiini on eräs mahahapon eritystä vähentävä lääke. Se on H2-reseptoreja salpaava aine, jota käytetään vatsan liikahappoisuudesta johtuvaan närästykseen.
Isohaarakiitäjä
Isohaarakiitäjä (Panyptila sanctihieronymi) on kiitäjiin kuuluva varpuslintu. Lajia tavataan Väli-Amerikasta.
Marcus Roberts
Roberts on levyttänyt solistina ja erilaisten kokoonpanojen jäsenenä. Häneltä on ilmestynyt sinfoniaorkesterin kanssa tehtyjä levytyksiä alkaen Grammy-ehdokkuuden tuoneesta levystä Portraits in Blue (1996). Hän on saanut useita sävellystilauksia ja työskennellyt sovittajana. Hän teki sovituksen George Gershwinin pianokonsertosta ja kantaesitti sen orkesterin kanssa. Robertsin ensimmäinen oman levy-yhtiönsä kautta julkaisema levy oli New Orleans Meets Harlem, Volume 1 (2009).
Albert Ayler
pienoiskuva|Albert Ayler Albert Ayler (13. heinäkuuta 1936 Cleveland, Ohio – marraskuu 1970 New York) oli yhdysvaltalainen jazzmuusikko ja -säveltäjä, jonka pääinstrumentti oli saksofoni. Ayler oli 1960-luvun free jazz -tyylisuunnan keskeisiä vaikuttajia, jonka musiikissa keskeisin ominaisuus oli harmonian tai melodian sijaan äänenväri ja joka kehitti edelleen John Coltranen ja Ornette Colemanin kokeiluja tällä saralla. Aylerin vuosien 1965 ja 1966 levytykset kuten Spirits Rejoice ja Truth is Marching In käyttivät perinteisen Pelastusarmeijan soittokunnan vaskipuhallinsoundia ja niissä käytettiin yksinkertaisia marssinomaisia teemoja, jotka vuorottelivat yhtyeen ryhmäimprovisaatioiden kanssa.Hänen sävellyksensä ghosts sanotaan olevan ruotsalainen kansanlaulu.
Sepsi-78
Jalkapallo ykköslajiksi
Jääpallossa SePS nousi pääsarjaan jälleen kaudeksi 1964–1965. Siinä tuli pohjoisen alkulohkon neljäs sija kymmenellä pisteellä. Kaudella 1965–1966 Palloseura jäi 12 joukkueen pääsarjassa viimeistä edelliseksi. Joukkue voitti kauden 11 ottelustaan ainoastaan yhden ja saavutti neljä pistettä. Tämä tiesi sitä, että joukkue putosi jälleen sarjasta. Tuo kausi jäi SePS:n viimeiseksi jääpallon pääsarjatasolla.
Eurocupit ohi suun
Kaudella 1979 I-divisioonan neljä parasta aiemman kahden sijasta pääsivät alkusarjasta jatkoon, joten Sepsin kolmas tila toi paikan SM-karsintasarjassa. Tosin vain maalieron turvin, sillä sarjan viidenneksi jäänyt GBK keräsi Sepsin tavoin 28 pistettä. Karsintaan Sepsi-78 sai kaksi lähtöpistettä. Joukkue nappasi myös kaksi voittoa ja neljä tasapeliä häviten ainoastaan yhden ottelun. Niinpä kymmeneen pisteeseen päässyt Sepsi sijoittui karsinnan neljänneksi ja oli viimeinen, joka lunasti paikan SM-sarjaan seuraavaksi kaudeksi. Alkusarjan maalikuninkuuden jakoi tuolla kaudella Sepsin Hannu Rajaniemi, joka iski yhteensä 15 kertaa pallon maaliin. Samaan pääsi RoPS:n Tuomo Hakala, joka voitti lopulta virallisen maalikuninkuuden saatuaan tehdä maaleja alemmassa jatkosarjassa helpompia vastustajia vastaan Sepsin pelatessa kovatasoisempaa SM-karsintasarjaa. Sepsi pelasi kauden hyvin eikä hävinnyt sarjan aikana yhtään kotiottelua. Suomen Cupissa seuralla ei noihin aikoihin mennyt yhtä hyvin joukkueen hävittyä 250 katsojan edessä LappBK:lle 3–1 jo ensimmäisellä kierroksella. Ainakin 1970- ja 1980-luvuilla SePS:n ja Sepsi-78:n reservijoukkueen nimi oli Sepsit.
Uusi seura syntyy
Sepsin viimeiseksi otteluksi Palloliiton sarjoissa jäi näin ollen 13. lokakuuta 2007 pelattu ottelu FC Kippareita vastaan. Tuon ottelun Sepsi voitti kotikentällään Seinäjoen tekonurmella lukemin 5–1. Sepsin viimeisen maalin viimeisteli Miika Asunmaa. Kauden 2007 parhaina palkittiin Sepsin edustusjoukkueesta Mikko Kärki, Jarkko Vesapuisto, Jani Asuintupa, Jukka-Pekka Salminen ja Aleksei Budko. Yhdistymisen jälkeen suuri osa Sepsin pelaajista siirtyi SJK:n riveihin uuden seuran pelaajiston koostuessa lähinnä Sepsin ja TP:n entisistä pelaajista. SJK:n kauden 2008 pelaajista yhdeksän olikin pelannut kaudella 2007 Sepsissä. Lisäksi esimerkiksi Jussi Kankaanpää ja Henri Saranpää olivat edustaneet Sepsiä vuonna 2006. Sepsin vuoden 2007 valmentaja Veli-Matti Latosaari siirtyi Sisuun.
Fredrik VIII
Fredrik VIII (3. kesäkuuta 1843 Kööpenhamina – 14. toukokuuta 1912) oli Tanskan kuningas vuosina 1906–1912. Hän oli kuningas Kristian IX:n vanhin lapsi.
Louis Botha
Louis Botha (27. syyskuuta 1862 lähellä Greytownia, Natal – 27. elokuuta 1919 Pretoria, Etelä-Afrikan unioni) oli buurikenraali ja -poliitikko, joka toimi Transvaalin armeijan ylipäällikkönä toisessa buurisodassa vuosina 1900–1902, Brittiläiseen imperiumiin liitetyn Transvaalin siirtomaan pääministerinä vuosina 1907–1910 sekä itsenäisen Etelä-Afrikan unionin ensimmäisenä pääministerinä vuosina 1910–1919. Botha vei ensimmäisessä maailmansodassa Etelä-Afrikan sotaan Ison-Britannian rinnalle, mikä vähensi hänen kansansuosiotaan. Hän pyrki sovittelemaan Etelä-Afrikan brittiläisen väestön ja afrikaanerien välejä ja samalla rajoittamaan ei-valkoisten väestöryhmien oikeuksia.
Pelle Hermanni (elokuva)
Elokuvan tuotti Artista Filmi ja sen levittää Aurora Studios.
Open Shading Language
Muun muassa RenderMan ja Blender ohjelmistot tukevat kieltä.
José Mário Vaz
José Mário Vaz (s. 10. joulukuuta 1957 Cacheu, Guinea-Bissau) on guineabissaulainen poliitikko, joka toimi 2014–2020 maansa presidenttinä. Vaz sai vuoden 2014 presidentinvaalin toisella kierroksella noin 62 prosenttia äänistä. Hän edustaa maansa suurinta puoluetta, itsenäisyyspuoluetta (Partido Africano da Independência da Guiné e Cabo Verde (PAIGC)).
Queens (yhtye)
Queens on puolalainen pop-yhtye. Se perustettiin toukokuussa 2005. Yhtyeen ensimmäinen studioalbumi, Made for Dancing julkaistiin 3. helmikuuta 2006. Yhtye tekee kappaleita sekä englanniksi että puolaksi.
André Dussollier
Dussollier on syntynyt Annecyssa lähellä Sveitsin rajaa. Hän opiskeli Grenoblessa modernia kirjallisuutta josta suoritti maisterin tutkinnon, ja jatkoi opiskelua sen jälkeen Pariisissa Conservatoire national supérieur d'art dramatiquessa josta hän valmistui vuonna 1972.
Naglfar
Yhtye perustettiin 1992 nimellä Uninterred, ja perustajina olivat Jens Rydén (kitara, laulu) ja Kristoffer Olivius (basso). Jens Rydén erosi yhtyeestä kun albumi Sheol oli äänitetty. Rumpali Mattias Holmgren joka lopetti albumin Vittra jälkeen, toimii nykyisin yhtyeissä Embracing, Azure ja Tired Tree.
Bay City Rollers
Alkuvaiheet
Alkaen vuoden 1974 kappaleesta ”Remember (Sha La La La)” yhtye julkaisi monta hyvin suosittua singleä Britanniassa ja sai siellä myös oman televisiosarjan Shang-a-Lang, josta myöhemmin yritettiin tehdä amerikkalaista versiota. Keväällä 1975 yhtye oli yksi Britannian eniten myyvistä yhtyeistä. Cover-versio The Four Seasonsin kappaleesta ”Bye, Bye, Baby” pysyi ykkösenä kuusi viikkoa ja myi miljoona kappaletta keväällä 1975. Seuraava julkaisu ”Give A Little Love” nousi listan kärkeen kesällä.
Esiintymiset Suomessa
1970-luvulla Bay City Rollers vieraili Suomessa klassisella kokoonpanolla 5. heinäkuuta 1975 Tulivuorirockissa Lappajärvellä, 22. lokakuuta 1975 UKK-hallin vihkiäisissä Helsingissä, 12. toukokuuta 1976 Helsingin jäähallissa sekä 8. helmikuuta 1978 Helsingin työväentalossa. Myöhemmällä kokoonpanolla yhtye on esiintynyt Suomessa vuonna 1991.
Kiukaisten kulttuuri
Kiukaisten kulttuuri
Nykyään Kiukaisten kulttuurin katsotaan olleen kielellisessä ja kulttuurillisessa mielessä umpikuja. Sen valmistamisen katoamista seurasi monen sadan vuoden mittainen muinaisjäännöksistä niukka aika, niin Lounais-Suomessa kuin myös Virossa. Sama kulttuurikatkos näkyy myös Suomen sisämaassa.
Antti Hassi
Henkilöhistoria
Antti Hassi toimi kuvaamataidon opettajana ja taidemaalarina vuosina 1953–1971. Hän aloitti periodiopettajana Yleisradion ammattiopistossa 1962 ja toimi Helsingin ja Tampereen yliopistoissa vuoteen 1985. Hän toimi Taideteollisen oppilaitoksen eli nykyisen Taideteollisen korkeakoulun maalauksen, piirustuksen ja yleisen sommittelun tuntiopettajana sekä taiteellisen johtajan assistenttina vuosina 1958–1962. Taideteollisen oppilaitoksen yliopettaja hän oli 1971–1973 ja Taideteollisen korkeakoulun taidekasvatuksen professori 1973–1983. Hassi vaikutti Lahden Muotoiluinstituutin perustamiseen ja toimi Lahden taideoppilaitosten suunnittelijana 1970–1971 ja Muotoiluinstituutin rehtorina 1983–1994.
Hannu Jurmu
Hannu Ensio Jurmu on suomalainen tenorilaulaja ja kirkkomuusikko.
Vuodesta 1994 Jurmu on esiintynyt ooppera-, operetti-, oratorio- ja konserttisolistina kotimaan lisäksi monissa Euroopan maissa, Venäjällä ja Yhdysvalloissa. Hänellä on laaja ooppera- ja operettiohjelmisto, johon kuuluu yli kuusikymmentä tenoriroolia. Näistä rooleista keskeisimmät ovat mm. Giuseppe Verdin, Giacomo Puccinin, Georg Bizetin, Richard Straussin ja Richard Wagnerin oopperoista, sekä Johann Straussin, Emmerich Kálmánin ja Franz Lehárin opereteista. Suomalaisten oopperoiden kantaesityksissä hän on laulanut tenoripääosat mm. Jukka Linkolan, Ilkka Kuusiston, Olli Kortekankaan, Markus Fageruddin, Mikko Heiniön ja Kari Tikan oopperoissa. Jurmu on esiintynyt säännöllisesti eri orkestereiden ja kuorojen solistina. Samoin hän esiintyy ahkerasti lied-, joulu-, kirkko- ja viihdekonserteissa.
Martti Santavuori
Elämä
Santavuoren vanhemmat olivat kanttori Frans Niklas Santavuori ja Maria Josefina Sved. Hänen puolisonsa 1927–1936 oli Rauha Maria Luukko ja vuodesta 1943 Kaino Orvokki Halme. Santavuori oli Suomen sisällissodan puhjetessa 16-vuotias ja liittyi vapaaehtoisena sotilaaksi valkoiseen armeijaan. Hän kirjoitti ylioppilaaksi 1921 Seinäjoen yhteiskoulusta, minkä jälkeen hän kävi kadettikoulun vuosina 1922–1924 ja sotakorkeakoulun 1937–1939. Santavuori ylennettiin everstiluutnantiksi 1942. Puolustusvoimien upseerina hän toimi 1924–1947, opettaen loppuvaiheessa sotahistoriaa sotakorkeakoulussa. Sen jälkeen hän palveli eri siviilitehtävissä vuoteen 1955, josta alkaen toimi vapaana kirjailijana.
Vaaka
Kiertovaaka on tasapainotettu jousivaaka, jossa jousena toimii langan kiertymisestä syntyvä jännitys.
Skandinaavinen muinaisusko
Nykyaikana
Esikristillisten uskomusjärjestelmien piirteitä säilyi kansanuskomuksissa 1800-luvulle saakka. Aasainusko on nykyaikainen uuspakanallinen uskonto, joka perustuu muinaispohjoismaalaiseen perinteeseen.
Paikat
Pyhillä paikoilla ei suvaittu minkäänlaista väkivaltaa, eikä niihin saanut yleensä tuoda edes aseita. Tämän vuoksi niitä käytettiinkin usein pakopaikkoina, jonne saagojen mukaan jopa eläimet osasivat tulla turvaan.
Juhlat ja seremoniat
Skandinaavit uhrasivat joissain seremonioissaan myös ihmisiä, niin omiaan kuin sotavankejaankin. Eräässä saagassa kuvataan jopa oman kuninkaan uhraus nälänhädän lopettamiseksi. Useimmat ihmisuhrit annettiin Odin-jumalalle, mutta kaikille muillekin jumalille uhrattiin. Julmin ihmisuhrin muoto oli niin sanottu “verikotka”, jossa uhrin keuhkot vedetään selän kautta ulos kuin siivet.
Yksityinen uskonnollisuus
Skandinaavit harjoittivat uskontoaan myös yksityisesti ja omissa kodeissaan. Ihmiset uhrasivat jumalille ja pitivät unia ja enteitä merkkeinä jumalilta. Monilla oli oma henkilökohtainen suojelijajumala tai suojelushenki, joka yritettiin pitää hyvällä tuulella.
Taikuuden harjoitus
Naisharjoittajia, jotka kiersivät talosta taloon ennustaen ihmisten ja yhteisöjen tulevaisuutta, kutsuttiin sanalla völva. Ainoa yksityiskohtainen lähde, joka kertoo völvan työskentelystä, on 1200-luvulta peräisin oleva Erik Punaisen Saaga. Völuspá kertoo pohjanmiesten käsityksen maailman synnystä ja lopusta. Runo on esitetty völvan näkeminä näkyinä, joista Odin palkitsi tietäjän koruilla.
Südschleswigscher Wählerverband
Historia
SSW on edustettuna Schleswig-Holsteinin maapäivillä sekä osavaltion useissa piirikunta- ja kunnanvaltuutoissa. Osavaltion maapäivillä puolueella on kolme edustajaa. SSW ei ole yleensä osallistunut liittopäivävaaleihin. Vuoden 2021 liittopäivävaaleihin puolue osallistui ensimmäistä kertaa sitten vuoden 1961. Vuoden 2021 liittopäivävaaleissa puolue onnistui voittamaan yhden paikan Saksan liittopäivillä. Koska SSW edustaa Saksan liittovaltion tunnustamia vähemmistöjä, siihen ei sovelleta normaalia 5 % äänikynnystä.
City pop
Kehittyminen
City pop -albumien kansikuvien tekijät olivat myös kiinnostuneita kapitalismin vetovoimasta. Tatsurō Yamashitan albumien kansikuvien tekijä Eizin Suzuki tuli kuuluisaksi suunnitellessaan mainoksia Japanin suurimmille yhtiöille kuten Nikonille, Suntorylle, Nissanille ja Nippon Oilille.
Kampin metroasema
Asema sijaitsee 1,169 kilometrin etäisyydellä Ruoholahden metroasemasta ja 0,487 kilometrin päässä Rautatientorin metroasemasta. Kamppi on Helsingin metron asemista syvimmällä: 30 metriä maanpinnan ja 15 metriä merenpinnan alapuolella. Kamppi on vuodesta 2022 alkaen ollut Helsingin metron asemista vilkkain: sitä käyttää arkivuorokaudessa noin 45 100 matkustajaa. Toiseksi vilkkaimmalla Rautatientorin metroasemalla on päivässä 43 500 käyttäjää.
Historia
Asema avattiin 1. maaliskuuta 1983, ja sen ovat suunnitelleet Eero Hyvämäki, Jukka Karhunen ja Risto Parkkinen. Itäinen sisäänkäynti avattiin 2. kesäkuuta 2005 Kampin terminaalin avaamisen yhteydessä.
Ropponmatsun metroasema
thumb|300px|Ropponmatsun aseman sisäänkäynti [[Kyūshūn yliopiston kampuksen edessä.]]
Kampin metroasema
Toinen asemalaiturihalli
Nykyisen metroasemahallin alle on louhittu toinen asemalaiturihalli mahdollista toista metrolinjaa varten. Halli louhittiin 1970-luvulla nykyisen metroaseman rakennustöiden yhteydessä, koska se tuli tässä yhteydessä halvemmaksi. Tilan pohja on noin kolmekymmentä metriä merenpinnan alapuolella eli viisitoista metriä nykyisen laituritason alapuolella. Louhittua tilaa ei ole vielä varusteltu millään tavalla. Metrojunien on alemmalla tasolla tarkoitus kulkea suorassa kulmassa nykyisen laituritason junien kulkusuuntaan nähden. Tilaan on kulkuyhteys tällä hetkellä kierreportaista, jotka lähtevät nykyisen asemalaiturin keskellä olevasta näyttelyvitriinistä. Jos alempi laituritaso joskus otetaan käyttöön, samaan paikkaan rakennetaan liukuportaat. Alemmalla asemalaituritasolla on käytössä tehokas ilmastointi, jonka tarkoituksena on poistaa tilaan kalliosta tuleva radonkaasu.
Niveljalkaiset
Niveljalkaisia tavataan lähes kaikkialla maapallolla, jopa 4 000 metrin syvyydessä merissä ja yli 6 700 metrin korkeudessa vuorilla.
Eija Pelkonen
Pelkonen on ollut Fimean lääkealan toimijoiden valvontaprosessin johtajana vuodesta 2009. Sitä ennen hän on toiminut muun muassa Lääkelaitoksessa päällikkönä ja asiantuntijana ja sosiaali- ja terveysministeriössä asiantuntijana.